Diari Oficial de la Generalitat Valenciana


Sumari del DOGV 2817, del 02-09-1996 (1996/839090)

ORDRE de 31 de juliol de 1996, de la Conselleria de Cultura, Educació i Ciència, per la qual es convoca el Circuit Rock 100-96 de la Comunitat Valenciana.
----------------------------------------------------------------------------------------------------------------------------------------------------------

### Dades del document

Número de DOGV
:   2817

Data del DOGV
:   02-09-1996

Secció del DOGV
:   ALTRES DISPOSICIONS

Número del document
:   1996/839090


Data del document
:   31-07-1996

Organisme emissor
:   Conselleria de Cultura, Educació i Ciència

Tipus de document
:   Ordre

ORDRE de 31 de juliol de 1996, de la Conselleria de Cultura, Educació i Ciència, per la qual es convoca el Circuit Rock 100-96 de la Comunitat Valenciana. [96/A2588]  
L'article 3 de la Llei de la Generalitat Valenciana 4/1989, de 26 de juny, de l'Institut Valencià de la Joventut, confereix a aquesta entitat autònoma, entre altres, la funció de potenciar la promoció sociocultural de la joventut.  
En virtut d'això, i d'acord amb el que disposa l'article 35 de la Llei de la Generalitat Valenciana 5/1983, de 30 de desembre, de Govern Valencià,  
ORDENE  
Primer  
Convocar el Circuit Rock 100-96 de la Comunitat Valenciana, i aprovar les bases per les quals es regirà aquesta convocatòria, com també el model d'instància, que s'inclouen com a annexos I i II a aquesta ordre.  
Segon  
L'import global màxim de les ajudes serà de tres milions de pessetes (3.000.000 PTA), a càrrec del capítol IV, línia pressupostària 4.04, aplicació pressupostària 4.711, del pressupost de l'Institut Valencià de la Joventut de 1996.  
DISPOSICIONS FINALS  
Primera Es delega en el director general de l'Institut Valencià de la Joventut la resolució d'aquesta convocatòria i se l'autoritza perquè dicte les resolucions necessàries per al desplegament i l'execució d'aquesta ordre.  
Segona  
Aquesta ordre entrarà en vigor el mateix dia de la publicació en el Diari Oficial de la Generalitat Valenciana.  
Tercera  
Contra aquesta ordre, que posa fi a la via administrativa, es podrà interposar recurs contenciós administratiu, davant el Tribunal Superior de Justícia de la Comunitat Valenciana, en el termini de dos mesos comptadors a partir de l'endemà a la seua publicació en el Diari Oficial de la Generalitat Valenciana. Per a la interposició del recurs serà requisit previ la comunicació a la Conselleria de Cultura, Educació i Ciència, segons el que disposa l'art. 110.3 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú.  
València, 31 de juliol de 1996  
La consellera de Cultura, Educació i Ciència,  
MARCELA MIRó PÉREZ  
ANNEX I  
Bases del Circuit Rock 100-95 de la Comunitat Valenciana  
1. Participants  
1.1 Podran participar tots aquells grups musicals, els membres dels quals siguen residents o nascuts a la Comunitat Valenciana i menors de 30 anys el dia en què acabe el termini d'inscripció. També podran participar les formacions amb integrants que no s'ajusten a aquests requisits sempre que no superen el 20% del total dels components.  
1.2 Serà considerada vàlida la inscripció de tots aquells grups, independentment de l'idioma en què s'expressen, que s'inclouen en el pop-rock, i s'admeten dins aquests límits les diferents variacions com ska, reegae, punk, blues, rithm'n' blues, rock'roll, garatge, psicodèlia, rock simfònic, electrònic, soul, rap, rock-dur, heavy metal, thras metal, hard core, etc.  
1.3 Els grups que es presenten hauran de poder desplegar un repertori en directe, del qual siguen autors, de 30 minuts com a mínim.  
1.4 No hi podran participar els grups finalistes en anteriors edicions del Circuit Rock.  
2. Inscripció  
2.1 Les inscripcions, adreçades a l'Institut Valencià de la Joventut i emplenades segons el model que s'inclou com a annex II a aquesta ordre, es presentaran en el Registre General de l'Institut Valencià de la Joventut (c/ de l'Hospital, 11. 46566 València o c/ Jeroni de Monsoriu, 19. 46387 València), Unitat Territorial de I'IVAJ-Alacant (av. Aguilera, 1. 03609 Alacant), Unitat Territorial de I'IVAJ-Castelló (av. Germans Bou, 26. 12715 Castelló), en la Conselleria de Cultura, Educació i Ciència (av. Campanar, 32. 46412 València) en les direccions territorials de la Conselleria de Cultura, Educació i Ciència en Alacant (av. Aguilera, 1. 03459 Alacant), en Castelló (av. de la Mar, 23. 12733 Castelló), en València (C/ Navarro Reverter, 2. 46891 València), i en els centres d'informació de l'Oficina d'Informació, Iniciatives i Reclamacions o per qualsevol dels mitjans establerts per l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.   
2.2 La participació se sol licitarà presentant:  
a) La fulla d'inscripció emplenada adientment.  
b) Fotocòpia del DNI de tots els components de la formació o del solista.  
c) Una fotografia recent del grup, on apareguen tots els integrants.  
d) Dossier explicatiu de la trajectòria artística del solista o formació.  
e) Una cinta de casset enregistrada al principi de la cara A de la cinta a velocitat normal, i amb una durada de 3 a 15 minuts. 2.3 Si la sol licitud no compleix qualsevol dels requisits indicats en l'apartat anterior, s'instarà la persona interessada perquè en un termini de 10 dies esmene els defectes o hi adjunte els documents preceptius. De no fer-ho, es considerarà que desisteix en la petició i l'expedient s'arxivarà sense cap tràmit més, segons que estableix l'article 271 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
2.4 El termini d'inscripció finalitzarà el 15 d'octubre de 1996 a les 14.00 hores.  
3. Resolució de la convocatòria  
3.1 El director general de l'Institut Valencià de la Joventut, de comú acord amb el director de Cadena 100, designarà el comitè de selecció, compost per cinc professionals en l'àmbit musical, que seleccionarà entre tots els grups presentats els 42 grups que realitzaran els concerts.  
De la mateixa forma serà designat el jurat de la convocatòria. Aquest, integrat per set professionals del món de la música, decidirà els tres grups finalistes entre els 42 grups seleccionats.  
3.2 Tant el comitè de selecció com el jurat de convocatòria elevaran proposta al director general de l'Institut Valencià de la Joventut, qui resoldrà els grups seleccionats i els tres grups finalistes.  
3.3 Si en el termini de tres mesos comptadors a partir del dia en que finalitze el termini de presentació de les instàncies no s'aprova la resolució corresponent, s'entendrà que totes les peticions presentades han estat desestimades.  
4. Quantia de les ajudes  
4.1 Cadascuna de les formacions seleccionades rebrà una quantitat econòmica en concepte d'ajuda, per a realitzar els concerts assignats del Circuit Rock 100-96, per un import de 65.000 PTA per cada actuació.  
4.2 Els grups finalistes també rebran una ajuda econòmica de 90.000 PTA per l'actuació en el concert final.  
4.3 El pagament d'aquestes ajudes es realitzarà d'una sola vegada, per cada actuació realitzada, sempre que l'activitat s'haja realitzat d'acord amb el programa presentat i se'n justifique correctament l'ús.  
4.4 L'import màxim global de les ajudes serà de 3.000.000 de pessetes.  
4.5 Tots els documents que servisquen per a justificar l'ajuda s'hauran de presentar a l'Institut Valencià de la Joventut abans del 30 de desembre de 1996. A partir d'aquest dia el crèdit pressupostari quedarà anul lat i es perdrà el dret a cobrar l'ajuda concedida.  
5. Fases del Circuit Rock 100-96  
El Circuit Rock 100-96 constará de les fases següents:  
5.1 Primera fase: selecció.  
Entre els grups inscrits el jurat seleccionarà 42 grups, com a màxim, que realitzaran els concerts del Circuit Rock 100-96, a partir de l'audició de les maquetes, de l'anàlisi de la documentació i en funció de qualitat artística, tècnica i originalitat de la música presentada.  
5.2 Segona fase: concerts.  
Els grups seleccionats actuaran en les sales o els llocs que Circuit Rock posarà a la seua disposició, entre els mesos d'octubre i desembre de 1996.  
Cadascun dels grups seleccionats, rebrà la quantitat de 65.000 PTA per cada actuació.  
5.3 Tercera fase: finalistes  
Entre els 42 grups que hagen estat seleccionats per a realitzar els concerts i després de realitzar-se aquests, el jurat seleccionarà tres finalistes. Els tres grups finalistes actuaran en un concert final, en el qual rebran 90.000 PTA en concepte d'ajuda econòmica. Cadascun dels grups finalistes enregistrarà un disc compacte promocional, que inclourà 4 cançons.  
5.4 Els participants hauran de dur, per a cadascun dels concerts, el seu back-line. L'organització hi aportarà la sonorització i la il luminació.  
6. Obligació dels beneficiaris  
6.1 D'acord amb l'article 47 del Decret Legislatiu de 26 de juny de 1991, pel qual s'aprova el text refós de la Llei d'Hisenda Pública de la Generalitat Valenciana, els beneficiaris estaran obligats a:  
a) Acreditar, prèviament al cobrament, que estan al corrent de les seues obligacions tributaries i davant la Seguretat Social.  
b) Realitzar el concert que fonamenta la concessió de l'ajuda.  
c) Presentar un certificat de realització satisfactòria de l'activitat, signat pel cap del Servei de Promoció Juvenil de l'Institut Valencià de la Joventut.  
d) Sotmetre's a les actuacions de control financer que corresponguen a la Intervenció General en relació amb les ajudes concedides.  
e) Comunicar a l'Institut Valencià de la Joventut, en tots els casos, l'obtenció concurrent de subvencions o ajudes atorgades per altres administracions o ens públics o privats.  
7. Promoció dels participants  
L'Institut Valencià de la Joventut es reserva el dret de publicar aquelles dades de la fulla d'inscripció considerades d'interès per a la promoció dels joves creadors.  
8. Altres disposicions 8.1 El fet de participar en el Circuit Rock 100-96 suposa l'acceptació d'aquestes bases.  
8.2 L'Institut Valencià de la Joventut es reserva la possibilitat de deixar sense efecte la ajuda si l'activitat no es correspon bàsicament amb el que es va presentar per a sol.licitar la ajuda en cas que es produïsca l'incompliment d'alguna de les obligacions que aquestes bases imposen als beneficiaris.  
8.3 L'Institut Valencià de la Joventut resoldrà totes les qüestions que puguen sorgir quant a la interpretació d'aquestes bases.